Järjestääksemme turvallisen turnauksen kaikille noudatamme Suomen viranomaisten ja paikallisten terveysviranomaisten ohjeita ja rajoituksia erittäin tarkasti. Pajulahti Games järjestetään 21.-23.1. Lajeina maalipallo, istumalentopallo, sokkopingis, voimannosto, yleisurheilu, judo, Special Olympics National Games (hiihto, lumikenkäily).

**Suomalaiset urheilijat** Jokaisella tapahtumaan osallistuvalla urheilijalla, huoltajalla, toimitsijalla jne tulee olla joko voimassa oleva koronapassi tai max 72 tuntia vanha negatiivinen testitulos (**testituloksen** pitää olla voimassa kilpailun päättymiseen saakka). Koronapassilla kilpailuun osallistuvien tulee lisäksi ennen kilpailua tehdä ns kotitesti, jonka tapahtumajärjestäjä tarjoaa (testi tehdään Pajulahdessa). Jos tämä testi näyttää positiivista ei kilpailuun saa osallistua. Kilpailuun ei myöskään saa osallistua, jos tuntee pieniäkään flunssaoireita tai muita koronaan liitettäviä oireita. Huom! Koronapassi vaaditaan kaikilta yli 16 v täyttäneiltä henkilöiltä. Kotitesti vaaditaan kaikilta.

**Saapuessa** Pajulahteen saapuessa jokaisen tulee esittää koronapassi tai negatiivinen testitodistus (ulkomaalaiset max 48 tuntia ja suomalaiset max 72 tuntia vanha). Suomalaiset huom. testi tulee olla tehdä torstaina 20.1. jotta on voimassa sunnuntaihin asti. Antigeeni testi hyväksytään.

**Kilpailun aikana** Kaikkien henkilöiden tulee käyttää maskia koko ajan (pois lukien urheilijat urheilusuorituksen aikana). Toimitsijat ja järjestäjät käyttävät maskeja toimitsijatehtävissä ja aina oman hotellihuoneen ulkopuolella. Jos tunnet pieniäkään oireita, tulee sinun ilmoittaa niistä välittömästi järjestäjälle ja pysytellä omassa huoneessa ja odottaa lisäohjeita.

Noudatetaan hyvää käsihygieniaa ja pidetään huolta turvaväleistä (2m). Vältetään turhia sosiaalisia kontakteja.

**Koronatesti** Jos saavut Pajulahteen ilman täyttä rokotussarjaa tai tarvitset koronatestiä testi järjestetään Pajulahdessa torstaina 20.1. Testit tekee 9lives Oy 135€/74€ /testi/hlö. Testi varattava etukäteen events@pajulahti.com deadline testivaraukselle ke 12.1.2022

**Ruokailut** Ruokailuaikoja pidennetään ja ruokailut pyritään porrastamaan niin, että ruuhkia ei syntyisi. Aikataulut ilmoitetaan lähempänä tapahtumaa.

**Yleisö** Tapahtuma järjestetään ilman yleisöä. Halleihin otetaan sisään vain urheilijat, välttämättömät avustajat sekä toimitsijat. Pajulahdessa yleisesti käytössä koronapassi eli kaikilla Pajulahden asiakkailla tulee olla käytössä koronapassi. **Toimitsijoita ja välttämättömiä avustajia koskevat samat koronapassi ja testisäännöt kuin urheilijoita.**

**Koronatartunnat** Jos tapahtuman aikana jollain henkilöllä todetaan koronavirus tartunta, eristetään tämä henkilö välittömästi. Jos muulla joukkueella ei ole täyttä rokotussarjaa myös heidät laitetaan karanteeniin altistuneina.

**Lisätiedot:** Tapahtumapäällikkö Laura Kittelä, events@pajulahti.com

**Muutokset mahdollisia. Muutoksista tiedotetaan tapahtuman nettisivuilla pajulahtigames.fi**